Ons lys van die ten mees welaf vroue in Suid-Afrika sluit in eiendom-magnaat Pam Golding, Agang stigter Dr Mamphela Ramphele en kleinhandelleier Wendy Ackerman.
Read this article in English: The top 10 richest women in South Africa 2013
Ons het al 'n lys van die top 10 rykste Suid-Afrikaners hier gehad (hulle is hoofsaaklik mans). Nou, hier is on lys van die rykste vroue in die land. Hierdie gegoede dames kan 'n paar van die mans op die lys onttroon!
Primêre bron van inkomste: Gordon Familietrust
Wendy Appelbaum, die dogter van Liberty Life stigter Donald Gordon, was 'n direkteur van Liberty Investors, die moedermaatskappy van Liberty Group (Liberty International se naam is in 2010 na Capital Shopping Centres Group verander, en Appelbaum besit steeds aandele).
Primêre bron van inkomste: Ackerman Familietrust
Wendy Ackerman het in 1981 'n direkteur geword. Haar fokus tot dusver was die ontwikkeling van werknemervoordele. Sy en haar man Raymond beheer die Ackerman Familietrust, wat die helfte van Pick n Pay besit, maar hulle het in 2012 van die maatskappy se raad afgetree. Hulle is nietemin steed betrokke by die maatskappy se uitbreiding in Afrika.
Pam Golding — R640 million / $83 million
Primêre bron van inkomste: Pam Golding Eiendomme
Pam Golding is die stigter en voorsitter van die Pam Golding Eiendom Groep. Wat aanvanklik meer as 40 jaar gelede as 'n stokperdjie begin het, het in 'n voltydse en besonder suksesvolle loopbaan ontwikkel. Dit ten spyte daarvan dat Pam Golding Eiendomme in die uitdagende jaar 1976 met byna geen kapitaal en net een verkoopsassistent begin is. Golding het in 2012 die Forbes Africa's Richest Women lys gehaal.
Primêre bron van inkomste: Premium Eiendomme/Octodec
Sharon Wapnick het breedvoerige ondervinding in die eiendomme-bedryf, veral wat betref regsprosedure. Sy is al sedert Oktober 2010 die nie-uitvoerende voorsitter van Premium Eiendomme. Sy is al vanaf Oktober 2011 die voorsitter van Octodec Beleggings, en is al sedert September 1994 die direkteur van Premium Eiendomme.
Primêre bron van inkomste: Verskeie portefeuljes
Nou in haar sewentigs en afgetree van die rade waarop sy gesit het, behou Elisabeth Bradley steed invloed as die vierde-rykste vrou in die land. Bradley, wat 'n BSc van die destydse Universiteit van die Oranje Vrystaat en 'n MSc van Londen Universiteit het, het in die sestigerjare as 'n navorsingschemikus in die VSA gewerk.
Irene Charnley — R150 million/ $19.4 million
Primêre bron van inkomste: Johnnic Kommunikasies
Charnley het haar loopbaan as 'n lid van die Nasionale Mynwerkersunie afgeskop. Na 13 jaar daar het sy die uitvoerende direkteur van die MTN Groep geword. Sy sou later na Johnnic Kommunikasies aanbeweeg. In haar tyd by Johnnic (van 1996 tot die laat 2000s) het sy 32 000 minderbevoorregte Suid-Afrikaners gehelp om aandle in haar maatskappy te koop.
Primêre bron van inkomste: Aspen
Dr Judy Dlamini — 'n gekwalifiseerde mediese dokter — het haar loopbaan as algemene praktisyn begin, en later in arbeidsgesondheid spesialiseer. Sy was die medeleier van Imithi se aanskaffing van 8% van Aspen Pharmacare Holdings en is tans die voorsitter daar. Dlamini het ook al in die eiendom-, toerisme-, en logistiek-sektore belê.
Primêre bron van inkomste: Capitec/WBHO
Nonhlanhla Mjoli-Mncube is tans 'n ekonomiese raadgewer vir President Jacob Zuma. Sy bedryf haar eie maatskappye, Mjoli Ontwikkelings, Eziko Beleggings, en die Alpha Network for Women. Mjoli-Mncube is 'n raadslid by onder meer Capitec Bank, WBHO Konstruksie, Tongaat Hulett Suiker en Emira Eiendomsfonds.
Dr Mamphela Ramphele — R93 million/ $12 million
Primêre bron van inkomste: verskeie maatskappye
Buite haar onlangse fokus op politiek is Dr Ramphele ook die voorsitter van Circle Capital Ventures. Sy was voormalig die voorsitter van Goldfields Beperk. Sy is dan boonop 'n direkteur by, onder andere, Medi-Clinic, Anglo American, Transnet, Standard Bank en Remgro.
Primêre bron van inkomste: Sasol
Christine Ramon is 'n uitvoerende direkteur en die hoof finansiële beampte van Sasol. Sy het die Senior Executive-program by Harvard Besigheidsskool (in samewerking met Wits Besigheidsskool) voltooi. Sy dien tans as ondervoorsitter van die FRSC in Suid-Afrika.